
Jumiekan Kryuol 


Jumiekan Patwa a di nashinal langwij a di konchri a Jumieka. 
Alduo Mngglish a di hofishal langwij a Jumieka, ahn dehn aal av 
wa dehn kaal Jumiekan Ingglish, a muosli bakra ahn tapanaaris yu 
ie wid i ina hofishal sorkl, anles smadi a chrai piiki-puoki fi 
himpres piipl. Noftaim, Jumiekan piipl muuv bitwiin di braad 
Patwa ahn Jumiekan Ingglish wen dem de taak, aal iina di siem 
sentens. 

Jumiekan Patwa' 


Jinaral Infamieshan 

Taak ina Jumieka, Kasta Riika, 

Panamaa, San Andres ahn 
Providensia Ailan a Kolombia 
Kantinent Di Amorkaz 
Fambili Wes Atlantik Ingglish Kriyuol 
Ofishaliti 


Ofishal 

languij 


Infaamal 

ISO 639 

jam 


Ischri 


Aborijinal dedlef 

Di fos piipl wi nuo bout we wehn de liv pan di hailan a di Taino dem, we did taak Arawak langwij. Dehn get 
waip out likl afta di Panyad dem kech a di hailan wen dehn did a sorch fi Kyatie (Cathay), di lan a guol ina 
di Iis. So dehn no de bout lang inof fi hinfluens di divelopment a Jumiekan Patwa. Di fyuu wod we dehn 
dedlef gi wi a laik orikien, kasaava, Liganii, amok, kalalu ahn guaava. 






Panish an Puotigiiz Influwens 


Di Panish dem dehnself nehn lef moch muo dan fyuu wod, laik pasiero frahn pasajero, ahn eskobiich frahn 
escabechar. Plies-niem laik Sivil, hUocho Rayas, Raya Kuoba, Raya Byuuno ahn Puoto Siiko maak dehn 
paas. Aalduo di Puotigiiz neba ruul Jumieka, dehn wehn go aal bout Afrika ahn di Kyaribiyan chruu di Migl 
Pachiz a chried sliev. Fi dem wod pequeno a di harijin fi di Jumiekan wod pikanini an aala di difrant difrant 
vorzhan a i we yu kyahn fain ina hada Kriol ahn pijin langwij. Wi get gizaada frahn guisado ahn palaava 
frahn palavra. Di Panish ahn Puotigiiz Juu dem alaik flai kom a Jumieka fi hekskiep di hlngkwizishan ahn 
som kom frahn Surinam ahn hada hels paat a di Kyaribiyan tu. Dehn gi wi niem laka Undo, Liivi (Levy), 
Dacasta ( Dacosta ), Gyaasha (Garcia)ahn Agilar (Aguilar). 


Di British Tamp 

Chuu dehn nehn a du so wel fi kanchruol di Nyuu Wol gens di Panish dem, sohn hlnglish admiral disaid se 
dem a go tek we Jumieka fi hAliva Kramwel (Oliver Cromwell) no tuu hex wid dem. Di Panish dem nehn 
hekspek fi get atak so dehn nehn pripier nontaal, so a dat mek nof a dem ron we go a Kyuuba. Som a dehn 
sliev tek di hapachyuuniti fi ron go op ina di il dem fi jain di Maruun dem. Frahn dem taim de, hlngglish tek 
ruut, an di suolja ahn siela dem taat fi tiich i. Aafa dat, di sekla dem wehn tiich i tu, wid dehn uovasia, buk- 
kipa, hindencha saabant ahn mishineri dem. Som a demaya taak difrant riijanal British daiyalek an a so wi 
get di Skatish ahn hAirish influwens. 


We Jumieka Taak Kom Fram 

Di linggwis dem kliem se "pyuor" Jumiekan, we yu fain muosli a konchri, wid riijanal difrans, a wahn 
mikscha a sebmtiint senchri hlngglish ahn Wes Afrikan langwij, (muosli Chui), kanschrokshan ahn 
vokyabileri, wid som Panish ahn Puotigiiz iin de tu fi wahn nais miksop. Di haksent ahn tuon a vais kom 
frahn Skatish ahn hAirish. Bies pan di ischri a Jumieka, dis shudn sopraizn sins di bolk a di papilieshan 
disen frahn sliev we kom frahn Wes Afrika, we di Panish dem bring kom, den dem lorn Ingglish frahn dehn 
British uona, bakra, hadvenchara, ahn mishaneri. 


Di Stietos a Patwa Rait Ya Nou 

A guda faiv miliyan piipl (dat inkluud di papilieshan a Jumieka an di daiyaspora), taak Jumiekan ina wan 
faam ar di hada. Laka eni hada livin langwij, i chienj ahn kantinyu fi chienj uoba taim. Mosi honggl fyuu 
houl-taima baka bush a konchri, ar dem de we kot aaf frahn waa gwaan a yaad chuu dem de a farin kyaahn 
chat di braad Patwa, ar wa dem kaal Uol ar Klasikal Jumiekan J 1 ' Di majariti a piipl we taak Patwa taak sitn 
we de somwe ina di migl a di spekchrom. Dehn haalwiez a mek-op nyuu wod laka aatikal ahn tapanaaris, 
ar a bara wod laik bling-bling fram hada langwij chuu muo piipl kyahn go a farin nou an a komyuunikiet 
wid dem hilekchranik divais. Di langwij wi chienj bot i n'aa go ded far i tek iin eni nyuu wod an 
Jumiekanaiz i. So lang az Jumiekan kantinyu fi taak di siem wie, dehn n'aa go tap tek i siem Ingglish ahn ton 
i ina dem uona langwij. Aal nou, no govament aatariti no waahn mek i ofishal. No mata umoch dehn waahn 
sopres i, a hit Jumieka piipl wi haalwiez taak. I don du aredi. A dem langwij muo dahn heniting els set dem 
apaat az wahn piipl. 

Grama 


Noun 




Laka ina Mngglish, noun no chienjop fi suut nomba, kies nar jenda. Demaya shuo adawaiz ar di kanteks wi 
tel yu. 

Pluural 

1. Pluuralaizieshan fala di dairek patan we de ina not Wes Afrikan langwij: 

noun + 3d porsn pluural pruonoun 

pus + dem > pus dem 

2. Adawaiz, pluural indikiet bai kualifaya ar kantex: 


wan bwai > tuu bwai 


som bwai > some boys 


demde bwai > those boys 


di bwai dem > nof bwai 

1. Som wod kip dehn Ingglish pluural faam fi buot singgyula ahn pluural: 

wahn ans > nof ans 

wan flowaz > six flowaz 

wahn shuuz > bier shuuz 

wan brejrin > som brejrin 


Pruonoun 


mi 

yu 

im/ihn | shi* | i 

wi 

unu 

deh 


*Yu av som piipl we no shuo di difrans bitwiin man ahn uman wid pruonoun; dehn dis se im / ihn, aal wen 
dem a taak bout uman. 


Pozeshan 


r- 1 

; mi - fimi ; 

! yu - fiyu ! 

; im/ihn | ar | i - fiim/fiar/fiit ; 

! wi - fiwi i 

| unu - fiunu j 

! dem - fidem ; 

I_— _______________________________________ —_l 





Ditormina 


wahn/wan 

di 

dis/disya 

dat/datde 

dem(a)ya 

demde 

som 

heni 

hebri 

haal 

non 


Intaragativ 


(a) -uu 
(a)-uufa 
(a)-wa/a-wara 
(a)-wich 
(a)-wen 

(a)-wa mek/sieka wa 
(a)-we/we paat/wich paat 
(a) -oil 


Pripozishan 

(pan) tap a 
andaniit 
said a 
front a 
bak a 
iina 

outsaid a 
insaid a 
kraas fram 
uova 
anda 
bitwiin 

Lichicha 

■ Jiizas: di Buk We Luuk Rait bout Im 

Refrans 










1. [1] (http://www.jumieka.com) LangwiJumieka rekanaiz chrii digrii a Jumiekan wid J3 az di 
bazilek. 


Ku demya haatikl tu 

■ Tes-Wikipidia ina Sa-Lone Krio 

■ Wikipedia ina leti (Afro-French) Kryuol 

■ Lis a Afrikan wod ina Jumiekan Patwa 

■ Mekatelyu 

■ Jamaican Creole morphology and syntax (http://privatewww.essex.ac.uk/~patrickp/papers/Jam 

■ Jamaican Creole Language Course (for English Speaking Students) (https://files.eric.ed.gov/fu 
lltext/ED130535.pdf) 

